Lars Barfoed (KF), 2003-12-18:
For nu at gøre det helt klart med dagpengene så bliver der ikke fremsat forslag til næste år eller i denne valgperiode om besparelser eller reformer på dagpengeområdet.
Nu er der nedsat en Velfærdskommission.
De besparelser, der var lagt op til, kunne ikke gennemføres.
Nu afventer vi Velfærdskommissionen, og så må vi se, hvad der skal ske.
Det håber jeg for så vidt også at resten at Folketingets partier er.
Det ville som sagt være underligt, hvis så stort et område i de samlede statslige udgifter ikke løbende skulle undergå en kritisk revision, og at man ikke skulle være parat til at reformere området, hvis det kan gøres hensigtsmæssigt.
Jeg taler i øvrigt ikke om at nedsætte satser.
Jeg synes tværtimod nok, at der er nogle satser, man kunne se på om skulle opreguleres.
Men til gengæld har vi Konservative
jo foreslået en årsindkomstmodel. Men med hensyn til det her med at ansætte flere i den offentlige sektor, som jeg forstår, at både Enhedslisten og SF går ind for, så er det altså ikke den rigtige medicin for dansk økonomi at ansætte flere i den offentlige sektor.
Tværtimod er det afgørende, at vi får forøget den private sektor og får ansat flere dér.
Jeg håber også, at Socialdemokratiet er parat til at se på reformer, moderniseringer, forenklinger.
Vi mener sådan set ikke, at de, som er ledige, generelt set får for meget.
Tværtimod kunne man godt argumentere for, at der er nogle, hvis kompensationsgrad er alt for lille.
Men vi har tidligere været med til - det kan vi da ikke pludselig skifte holdning til, og det har vi heller ikke lyst til - forslag om, at vi f.eks. skal se på reglerne omkring supplerende dagpenge.
Kan vi øge incitamentsstrukturen på det punkt?
Vi skal se på en årsindkomstmodel, der danner et andet grundlag for dagpengeberegningen, som i virkeligheden måske i sidste ende kan finansiere, at nogle får en højere kompensationsrate, end de får i dag.
Og så skal vi i øvrigt også se på hele forvaltningen af arbejdsformidlingssystemet.
Det skulle gerne blive til et enstrenget system, så vi kan gennemføre en mere effektiv arbejdsformidling.
Der er masser af reformer at tage fat på.
Og jeg håber ikke, at Socialdemokratiet melder sig ud.
Jeg synes, det er meget beklageligt, hvis Socialdemokratiet bare vil føre betonpolitik og ikke vil være med til at se på forandringer på det her område.
Jeg forstod fru Pernille Rosenkrantz-Theils spørgsmål sådan, at det gik på, hvordan vi på længere sigt ville sørge for velfærdssamfundet, og derfor svarede jeg, som jeg gjorde.
Jeg kunne så ikke nå inden for taletiden også at sige noget om det med dagpengene.
Men fru Pernille Rosenkrantz-Theil må da kunne forstå, at man ikke det ene øjeblik kan stille forslag om, at vi skal finde besparelser i dagpengene på ca. 800 mio. kr. om året, og så det næste øjeblik mene, at man aldrig nogen sinde kunne drømme om at gå ind for det.
Nu var det ikke muligt at gennemføre den besparelse, og vi kan konstatere, at det ikke er muligt i øjeblikket at gøre det.
Derfor kommer der ikke forslag om besparelser på dagpengeområdet.
Men vi skal da stadig væk se på, om vi f.eks. på længere sigt kan gribe ind over for misbrug, om vi kan gøre incitamentstrukturen bedre, om vi kan forenkle systemet, sådan at det er et system, der er billigere og lettere at forvalte.
Vi skal da ikke frede et så kæmpe stort område i vores samfund som dagpengeområdet for reformer.
Det håber jeg egentlig heller ikke at Enhedslisten alvorligt mener.